google/wiki40b huggingface dataset:
Kalju Schaffrik

Kalju Schaffrik (sündinud 4. aprillil 1938 Lääne-Virumaal Väike-Maarjas Kiltsi asulas) on eesti füüsikaõpetaja.
Kalju Schaffrik õppis aastatel 1945–1952 Kiltsi Põhikoolis. Aastal 1956 lõpetas ta Väike-Maarja Keskkooli. Aastatel 1956–1961 õppis ta Tallinna Pedagoogilises Instituudis ning omandas keskkooli matemaatika- ja füüsikaõpetaja kutse.

Elukäik

Alates 1961. aasta sügisest töötas ta õpetajana Tallinna 21. Keskkoolis. Novembris 1962 võeti Schaffrik armeesse, kus sai tankimehaaniku väljaõppe. Ta teenis Ventspilsis ja Kaliningradis.
Alates 1964. aasta sügisest jätkas Schaffrik tööd õpetajana Tallinna 46. Keskkoolis kuni 1973. aastani. Alates 1974. aastast töötab ta Tallinna Ühisgümnaasiumis. Aastal 1977 lõpetas selle kooli 29. lend, mille üks klassijuhatajatest oli Kalju Schaffrik. Ta on olnud klassijuhataja sama kooli 32. lennule (1980), 35. lennule (1983), 42. lennule (1990) ja 58. lennule (2006).
Ta oli Tallinna Ühisgümnaasiumi (Tallinna 20. Keskkooli) direktor aastatel 1990–2003. Tallinna Linnavalitsus vabastas ta direktori ametikohalt 3. detsembril 2003. Füüsikatunde andis edasi kuni 2013. aasta kevadeni.

Isiklikku

Ta on Richard ja Hilda Schaffriku poeg.
Umbkotid

Süžee

Filmi peategelasteks on aferist Rain (Rain Tolk) ja filmilavastaja Andres (Andres Maimik), kes tahavad reklaamiäris kanda kinnitada.
Andres Kuusk

Teadustöö ja õppetöö

Füüsika-matemaatikakandidaat atmosfäärifüüsikas, kandidaaditöö "Pilveväljade struktuur ja kiirgusrežiim aluspinnal", juhendaja Ülo Mullamaa, kaitses 1979 Leningradis Geofüüsika Peaobservatooriumis.
Doktoriväitekirja geofüüsikas "Taimkatte peegeldumise opositsiooniefekt" kaitses 1991 . aastal Tartu Ülikoolis.
Lugenud TÜ-s kiirguslevi, juhuslike funktsioonide teooria ja looduslike ressursside kursuseid ning EPMÜ-s geoinfosüsteemide kursust.
Olnud 1994 USA-s Goddardi Kosmosekeskuses, 1995 Prantsuse Rahvuslikus Põllumajanduse Uurimise Instituudis (INRA) ja 1996 Hiina TA Geograafia Instituudis külalisteadur.
Uurinud Atlandi passaatide vööndi rünkpilvede struktuuri ning kiirguslevi pilvise atmosfääri tingimustes.
Liitus 1979 prof. Juhan Rossi taimkatte optilisi omadusi uurivate teadlaste koolkonnaga. Põhiuurimisvaldkonnaks sai optilise kiirguse levi taimkattes ning taimkatte optiline kaugseire. Loonud taimkattelt optilise kiirguse peegeldumise opositsiooniefekti teooria ja peegldumise teoreetilisi mudeleid. Mõõtnud taimkattelt peegelduva optilise kiirguse indikatrisse ja spektreid ning konstrueerinud selle tarbeks mõõteriistu. Osalenud rahvusvahelistes projektides TROPEX-74, RESE, VALERI ja CROMA. 1999–2009 teadusajakirja 'Agricultural and Forest Meteorology' toimetuskolleegiumi liige, 1999–2005 teadusajakirja 'Agronomie' (INRA, Pariis) erialatoimetaja.
2005–2006 NATO ekspert-konsultant kaugseire alal.
2002– Tartu Observatooriumi nõukogu liige.
Avaldanud üle 70 teadustrükise.
Tšiili katoliiklik ülikool

Tšiili katoliiklik ülikool (hispaania keeles Pontificia Universidad Católica de Chile) on eraülikool Tšiilis Santiagos; ühtlasi riigi üks vanimaid ülikoole.
Ülikool asutati 1888.
Ülikoolis õpib üle 28 000 üliõpilase (umbes 2015).
Lincolni maakond (New Mexico)

Ajalugu

Lincolni maakond moodustati 1869. aastal.
Otto Reinhold von Holtz

Isiklikku

Tema isa Otto Reinhold von Holtz vanem Paide ja Anna koguduse ning Keila Miikaeli koguduse õpetaja, emapoolne vanaisa Reinhold Winkler vanem oli Järva-Jaani Ristija Johannese koguduse õpetaja, äi Reinhold Johann Winkler vanem oli Tallinna Püha Vaimu koguduse abiõpetaja, Tallinna Oleviste koguduse õpetaja ja Tallinna superintendent.

Looming

Avaldas raamatus "Luggemissed Eestima Tallorahwa Moistusse ja Süddame Juhhatamisseks" (1817) peale tõlkejuttude ja -luuletuste eestiainelisi palu. Ilmutas teiste tolle aja õpetlike juturaamatute autoritega võrreldes suuremat stiilivõimet. Eestindas esimesena Friedrich von Schilleri ja Ludwig Christoph Heinrich Hölty luulet.
Martin (eesnimi)

Martin on mehenimi. Nime on pandud ka eestlastele.
1. jaanuari 2017 seisuga oli Eestis eesnimi Martin 6393 mehel. Martin oli siis Eestis populaarsuselt 7. mehenimi. Martin oli keskmiselt 25 aasta vanune (mediaanvanus oli 25).
Kõige populaarsem oli eesnimi Martin vanuserühmas 20–24, kus neid oli 10 000 elaniku kohta 110,35, ning Tartu maakonnas, kus neid oli 10 000 elaniku kohta 56,05.
Andrew Fletcher

Andrew John Fletcher (sündinud 8. juulil 1961  Nottinghamis Inglismaal) on Depeche Mode'i klahvpillimängija. 
Ta omab ka plaadifirmat Toast Hawaii.
Tema muusikaline panus bändi loomingusse on väike ning ta on tuntud rohkem ansambli eestkõnelejana.
Emfüseem

Ülevaade

Emfüseem on peamiselt mõne teise haiguse (astma, krooniline bronhiit) tagajärjel tekkiv seisund, mida iseloomustab kopsuosade laienemine alveoolivaheseinte hävimise tõttu. Laienenud ja osaliselt hävinud alveoolides on gaasivahetus häirunud. Emfüseem on krooniline haigus.

Tekkepõhjused ja -mehhanismid

Emfüseem on aastate jooksul välja kujunev haigus, mis võib haarata mingi osa kopsust või kogu kopsu. Põhjuseks on erinevad haigused: bronhiaalastma, krooniline obstruktiivne bronhiit, armistumine teistes kopsu osades ning varasem kopsu eemaldav operatsioon (sel juhul on allesjäänud kopsu laienemine ehk emfüseem kompensatoorne) ning esineb ka vanemas eas tekkiv vanadusemfüseem.
Emfüseemi tekkimist soodustab suitsetamine ja kaasasündinud alfa1-antitrüpsiini puudulikkus.
Kopsualveool on pisike kotitaoline põieke, läbi alveooli seina toimub gaasivahetus vere ja sissehingatud õhu vahel. Kopsus on miljoneid alveoole.
Emfüseem tekib, kui õhk ei pääse alveoolidest välja, alveoolid laienevad ja nende seinad purunevad osaliselt.
Emfüseem areneb pikkamööda, hiljem tekivad kopsu suured tühjad õõned. Sellised muutused suurendavad kopsu ruumala ja kops laieneb, aga väheneb gaasivahetuses osalevat kopsupindala ja tekivad gaasivahetuse häired, mille tagajärjel vere hapnikusisaldus langeb ja tekib krooniline pulmokardiaalne puudulikkus (südame-kopsu puudulikkus), mida iseloomustab hingamispuudulikkus, rõhu tõus kopsuarteris ja südame parema poole laienemine.
Sümptomid ehk avaldumine
Hingeldus ja õhupuudustunne (algul koormusel ja hiljem ka rahuolekus) ning krooniline köha rögaeritusega või ilma selleta on tavalised nähud.
Lisaks võivad esineda tursed jalgadel ja kaalulangus ning nahk muutuda sinakaks ehk tsüanootiliseks. Rindkere laieneb ja muutub tünnikujuliseks. Korduvalt esinevad hingamisteede infektsioonid

Diagnoosimine

Diagnoosimiseks kuulatakse kopsu, tehakse röntgenülesvõte ja mõnikord ka kompuutertomograafiline uuring, kus on näha kopsus emfüseemi tõttu tekkinud muutused.
Spirograafia abil saab hinnata kopsu talitlust ja mahtu.
Arteriaalse vere analüüsiga määratakse vere hapnikusisaldus ning mõnikord määratakse ka alfa1-antitrüpsiini sisaldust veres.

Ravivõimalused

Juba tekkinud emfüseemi ei ole võimalik ravida, sest kopsukude on pöördumatult kahjustatud. Haiguse süvenemise pidurdamiseks on väga tähtis suitsetamise lõpetamine.
Sümptomite leevendamiseks kasutatakse hingamisteid laiendavaid bronhodilataatoreid, tursete vähendamiseks uriiniga vedeliku väljumist soodustavaid diureetikume ning infektsioonide korral antibiootikume.
Vajalik võib olla kodune hapnikravi.
Mõnikord on võimalik kopsumahtu vähendav operatsioon, mille käigus eemaldatakse hingamises mitteosalev laienenud kopsupiirkond, ning väga harva kasutatakse ka kopsusiirdamist.

Prognoos

Prognoos sõltub kopsuemfüseemi raskusest ning on hea, kui haiguse varajases staadiumis lõpetada suitsetamine ja haigus enam ei süvene. Kui on tekkinud hapnikupuudus ja krooniline pulmokardiaalne puudulikkus, siis on prognoos halb.

Ennetamine

Mittesuitsetamine vähendab oluliselt kopsuemfüseemi tekkimise riski.
Gotthard von Gilsen

Gotthard von Gilsen (ka Goddert Gilsen) oli Saaremaa ehk Kuressaare stiftifoogt aastatel 1530–1534.
Gilsen pärines ilmselt Läänemaalt. 1528. aastal võis ta olla Preisimaa hertsogi Albrecht von Hohenzollerni teenistuses, 1530. aastal on teda aga mainitud Kuressaare stiftifoogtina, kellena ta keeldus esialgu linnust vastvalitud Saare-Lääne piiskopile Reinhold von Buxhoevedenile üle andmast, kuna talle ja teistele ametnikele ei olnud palka makstud. Hiljem tema suhted piiskopiga aga paranesid ning 1532. aasta lõpus, kui Läänemaa aadlikud eesotsas Georg von Ungerniga valisid endale uueks piiskopiks Riia peapiiskopi koadjuutori Wilhelm von Hohenzollerni, jäi Gilsen Buxhoevedenile truuks. 1533. aastal juhtis ta rüüsteretkede korraldamist Läänemaale ning 12. augusti paiku tapsid tema sõjamehed Saare-Lääne toomhärra Michael Gralowi. Gilsenit selles mõrvas siiski otseselt ei süüdistatud ning ta jäi Saaremaa stiftifoogtiks kuni 1534. aasta oktoobrini, mil teda selles ametis on viimast korda mainitud, detsembris oli stiftifoogtiks ka enne Gilsenit selles ametis olnud Johann von Buxhoeveden.
Eduard Kokoitõ

Eduard Kokoitõ (osseedi keeles Кокойты Джабейы фырт Эдуард, vene keeles: Эдуард Джабеевич Кокойты, gruusia keeles ედუარდ კოკოითი; sündinud 31. oktoobril 1964 Tshinvalis) oli Lõuna-Osseetia president 2001–2011.
Nooruses oli Kokoitõ Nõukogude Liidu maadluskoondise liige. 1980. aastatel oli ta Tshinvalis komsomolisekretär. 1992. aastal kolis ta Moskvasse, kus asus tegelema äriga.
Lõuna-Osseetiasse naasis Kokoitõ 2001. aastal. Samal aastal valiti ta teises hääletusvoorus 53% toetusega Lõuna-Osseetia presidendiks. Ametisse asus ta 18. detsembril.
2006. aasta 12. novembril valiti Kokoitõ ametisse tagasi. Samal päeval valiti Gruusia poolt kontrollitud Osseetia aladel presidendiks endine Lõuna-Osseetia peaminister Dmitri Sanakojev.
2011. aasta novembris valiti uus president, Kokoitõ kolmandaks ametiajaks kandideerida ei saanud. 9. detsembril astus ta ennetähtaegselt ametist tagasi.
Lea Malin

Lea Malin (sündinud 28. aprillil 1957) on eesti kunstnik ja kunstiõpetaja.
Ta lõpetas aastal 1981 Eesti NSV Riikliku Kunstiinstituudi ruumi- ja mööblikujunduse erialal. Ta on töötanud kunstiõpetajana Tartu Kunstikoolis, Tartu Lastekunstikoolis ja Tartu Kultuuriülikoolis. 
Ta on illustreerinud mitmeid raamatuid. Kasutab oma loomingus peamiselt akvarellitehnikat.

Pere

Ta on kunstnike Ilmar Malini ja Inge Malini tütar ning luuletaja Jaan Malini õde.
.укр

.укр (ladina tähtedega .ukr; lühend ukrainakeelsest maanimest Україна/Ukrajina) on ametlikult kinnitatud Ukraina Interneti tippdomeen (IDN ccTLD). See on tavaline lühend, mis on riigis kasutusel igapäevaselt, nagu näiteks Ukrbank ja Ukrnafta.
Riikide tippdomeenid
Aktiivsed: .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .az  .ax  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bv  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .me  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .rs  .ru  .rw  .sa  .sb  .sc  .sd  .se  .sg  .sh  .si  .sj  .sk  .sl  .sm  .sn  .so  .sr  .ss  .st  .su  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .yu  .za  .zm  .zw
Määratud/kasutamata:   .bv   .gb   .sj       Reserveeritud/määramata: .bl  .eh  .mf     Kustutatud/kasutamine lõpetatud: .an  .bu  .cs  .dd  .zr  .tp  .um       IDN domeenid: .рф   ‏.срб  ‏.укр
Lydia Auster

Lydia Auster (30. mai 1912 Petropavlovsk – 3. aprill 1993 Tallinn) oli eesti helilooja.
Aastal 1938 lõpetas ta Moskva konservatooriumi Vissarion Šebalini klassis, hiljem täiendas end sealsamas aspirantuuris. 1944. aastani töötas ta Kesk-Aasias. 1948–1984 oli Eesti NSV Riikliku Televisiooni- ja Raadiokomitee muusikajuht.

Looming

Ta on kirjutanud koori-, laste-, soolo- ja rahvalikke laule.
Marta-Liisa Talvet

Marta-Liisa Talvet (sündinud 1998) on eesti helilooja.
Talvet on õppinud Miina Härma Gümnaasiumis ja Hugo Treffneri Gümnaasiumis, kus paistis silma filosoofiaolümpiaadidel (2013/2014 eelvooru võit, 2014 teine koht, rahvusvaheline äramärkimine 2014). Ühtlasi õppis ta kompositsiooni Heino Elleri nimelises Tartu Muusikakoolis Age Veeroosi juhendamisel. Muusikakooli järel asus ta õppima Tartu Ülikoolis semiootika eriala.
Ta on viisistanud Andres Ehini, Doris Kareva ja Astrid Ivaski luulet ning kirjutanud muusika filmile "Emajõgi" (2015). Tema teoseid on esitanud Islandi kontrabassist Bára Gísladóttir, Eesti klarnetist Erle Kont, neid on ette kantud Eesti heliloojate festivalil (2015), Suure-Jaani muusikafestivalil (2016), Eesti nüüdismuusika organisatsiooni TaHe avakontserdil, Tartu Talvemuusika Festivalil (2018) ja Eesti Muusika- ja Teatriakadeemia sügisfestivalil (2018). Ta on paistnud silma mitmetel heliloomingu konkurssidel, sealhulgas võites 2018. aasta konkursil "Noor helilooja". Žüriiliige Ardo-Ran Varres kommenteeris võitu järgnevalt: "Võidutöö tõusis kohe esile tänu meisterlikule salvestusele, noor helilooja oli üllatavalt professionaalne igas aspektis."
Talvet on tegev Eesti nüüdismuusikat tutvustavas organisatsioonis TaHe (Tartu Heli).

Isiklikku

Marta-Liisa Talvet on kirjandusteadlase ja hispanoloogi Jüri Talveti noorem tütar
Jõgi-metsriis

Jõgi-metsriis (Leersia oryzoides) on kõrreliste sugukonda kuuluv taimeliik.
Ta on Eestis arvatud II kaitsekategooriasse (seisuga 2012).
Hando Runnel

Hando Runnel (sündinud 24. novembril 1938 Järvamaal Võhmuta vallas Liutsalu külas Vainu talus Võrumaalt pärit vanemate peres) on eesti luuletaja ja kirjastaja.

Elulugu

Hando Runnel omandas haridusse Jalgsemal, Amblas ja Järva-Jaanis, keskhariduse Tartu 1. Keskkoolis ja Paide Keskkoolis. Hiljem õppis Eesti Põllumajanduse Akadeemias agronoomiat, mis jäi lõpetamata.
Töötas Loomingu toimetuses. Aastal 1992 asutas kirjastuse Ilmamaa. Runnel on sarja Eesti mõttelugu peatoimetaja aastast 1995. 1992–1993 aastail oli ta esimene kutsutud Tartu Ülikooli vabade kunstide professor. Temast sai Eesti ainus professor (ja paarkümmend aastat hiljem ka ainuke akadeemik), kes pole lõpetanud ühtegi kõrgkooli.
5. detsembril 2012 valis Eesti Teaduste Akadeemia üldkogu Hando Runneli akadeemikuks kirjanduse alal.
Runnel oli Eesti Kongressi ja Põhiseaduse Assamblee liige.

Isiklikku

Hando Runneli lapsed on meedia antropoloogia uurija Pille Runnel, kirjanik ja ajaloolane Simo Runnel, programmeerija Klaus-Eduard Runnel, veebidisainer Tõnu Runnel, maastikuarhitekt Henn Runnel ja biotehnoloog Toomas Runnel.
Hare'i kvoot

Valem

Q = \frac{V}{S} \,\! 

V - Häälte arv

S - Mandaatide arv

Q - Lihtkvoot

Kasutamine

Kasutatakse Saksamaal (aastast 1985. D'Hondti meetodi asemel), Itaalias, Venemaal, Leedus võrdelise esindatusosa jaotamiseks ühes ringkonnas. Iraagis jagatakse kõik esindusorgani kohad Hare'i kvoodi abil. Lihtkvooti kasutatakse ka Eesti Riigikogu ja kohalike omavalitsuste volikogude valimistel koos D'Hondti meetodiga.
Anne Uusna

Anne Uusna (Lahesaare) (sündinud 14. jaanuaril 1966 Pärnus) on eesti koorijuht ja muusikapedagoog.
Õppinud Pärnu Ülejõe Gümnaasiumis muusika eriklassis ja Georg Otsa nimelises Tallinna Muusikakoolis klassikalist ja poplaulu. Haridusteaduse magister gümnaasiumi ja põhikooli muusikaõpetaja erialal.
Võitis 1985. aastal ETV saatesarja "Kaks takti ette", edestades näiteks Siiri Sisaskit ja Thea Paluojat.
Aastast 1993 töötab Pärnu Kunstide Majas, kus juhendab vokaalsoliste ja vokaalansambleid. Tegutseb hääleseadjana erinevate Pärnu kooride juures ja klaverisaatjana.
Töötanud ka lasteaia muusikaõpetajana.
Aastal 2005 pälvis ta loomingulise tegevuse eest Pärnu linna muusika aastapreemia ja 2006 Eesti Kultuurkapitali muusika aastapreemia.
Aastast 2006 Pärnu Kammerkoori hääleseadja, koormeister ja projektidirigent. Koori dirigendina osales ta edukalt ETV saatesarjas "Laululahing" (2008). Aastast 2007 on ta ka Pärnu Noortekoori dirigent.
Erinevate kollektiivide juhina on saavutanud tunnustust ja esikohti nii Eestis kui ka välismaal.
Tuntud popsolistide koolitajana. Aastal 2007 vabariikliku SÜG solistide ja duettide konkursi parim juhendaja.
Osalenud muu hulgas Pärnus tegutsenud vokaalansambli Pangelaulukuuik koosseisus, mille esituses kõlavad laulud CD-albumil "Pärnu laulud" (2003).
Sundtoomine

Sundtoomine tähendab isiku kohaletoomist korrakaitseorgani poolt kutsutud kohta isegi siis, kui ta seda ei taha. Isiku sundtoomine on vajalik selleks, et isiku juuresolekut nõudvaid menetlustoiminguid oleks võimalik läbi viia ka olukorras, kus isik ei reageeri korraldusele menetlustoiminguks kohale ilmuda.  
Sundtoomine on riikliku järelevalve erimeede, mille alused on sätestatud korrakaitseseaduse §-s 31. Sundtoomist võib kohaldada isiku suhtes, kellel võib olla kõrgendatud ohu tõrjumiseks vajalikku olulist teavet ning seda võib rakendada juhul, kui isik on kätte saanud korrakaitseorgani poolt saadetud kutse, kuid on jätnud ilma mõjuva põhjuseta kutses märgitud ajal kutses märgitud kohta ilmumata. 
Sundtoomise korral toimetab politsei meetmele allutatud isiku kutse saatnud korrakaitseorganisse. Sundtoomisel on politseil õigus kasutada vahetut sundi, kuid vahetut sundi ei tohi rakendada kauem, kui see on eesmärgi saavutamiseks vältimatu. Riikliku järelevalve meedet, mille jaoks sundtoomist rakendatakse (nt ülekuulamine), kohaldatakse viivitamata. Kui see ei ole võimalik, võib isikut meetme kohaldamiseni kinni pidada kuni 12 tundi. Kinnipidamise korral tuleb isikut teistest, muudel alustel kinnipeetud isikutest, eraldi hoida.

Sundtoomise negatiivne mõju isiku heaolule

Eesti Vabariigi põhiseaduse II peatükis on loetletud isikute põhiõigused, vabadused ja kohustused. Üheks loetletud põhiõiguseks on isiku õigus vabadusele ja isikupuutumatusele. Vabaduse võtmine võib toimuda vaid seaduses sätestatud ulatuses ja korras. 
Kuna sundtoomise korral võib enne menetlustoimingu läbiviimist isikut kinni pidada kuni 12 tundi ning koos menetlustoimingu läbiviimisele kuluva ajaga 48 tundi, siis on kinnipidamise kohaldamisel tegemist isiku vabaduse võtmisega ehk põhiõiguse piiramisega. 
Sundtoomisel võib kasutada vahetut sundi kuni eesmärgi saavutamiseni. Vahetu sunni alla kuulub isiku mõjutamine füüsilise jõuga, erivahendiga või relvaga. 
Isiku mõjutamine füüsilise jõu abil võib isikule tekitada eelkõige valu ja ebamugavust. 
Korrakaitseorgani poolt kasutatavad erivahendid nagu käe- ja jalarauad ning pisaravoolust, suitsu-, heli-, valgus- või muud efekti või valuaistingut esilekutsuvad granaadid võivad samuti isikule tekitada valu ja ebamugavust. Käe- ja jalarauad võivad tekitada füüsilisi vigastusi nagu marrastused ja verevalumid kätel ja jalgadel. 
Ebamugavust võib põhjustada asjaolu, et eelpool nimetatud erivahendite kasutamisega piiratakse inimese liikumist, nägemist ja kuulmist. 
Erivahenditena kasutatavad rahustussärk, -tool või –voodi ning teenistusloom, aga ka relv võivad isikule tekitada ängistust ja hirmu ning muid olulisi kannatusi. 
Kui isikule põhjustatakse kinnipidamisel kannatusi, mis ületavad kinnipidamisega kaasnevate kannatuste vältimatu taseme ehk kui isikule kohaldatakse täiendavaid julgeolekuabinõudsid õigusvastaselt, siis saab seda pidada inimväärikust alandavaks. 
Inimväärikus on isiku põhiõiguste alus ning see laieneb ka kinnipeetavale.
2007. aasta laskesuusatamise maailmameistrivõistlused

2007. aasta laskesuusatamise maailmameistrivõistlused olid 41. maailmameistrivõistlused laskesuusatamises, mis toimusid 2.–11. märtsini Itaalias Anterselvas.
Skulptuur

Skulptuur (ladina keeles sculptura) on kujutava kunsti põhiliike graafika ja maalikunsti kõrval, mille peamiseks väljendusvahendiks on vorm.
Skulptuur on ruumiline, kolmemõõtmeline kunstiteos. See võib olla vabalt seisev ja ümberringi töödeldud nn ümarplastika või esineda mingi pinna külge liidetud reljeefina, millel on välja töötatud ainult esikülg. Materjalidena kasutatakse mitmesuguseid kiviliike (graniit, basalt, marmor, liivakivi, lubjakivi nt), puitu, elevandiluud, metalli, savi (terrakota, keraamika, portselan jt). 
Skulptuuride kavandamise ja valmistamisega tegelevaid inimesi nimetatakse skulptoriteks ehk kujuriteks.
Suuremate skulptuuride loomisel valmistatakse kõigepealt savist või plastiliinist kavand ja siis originaalsuuruses savimudel, millest tehakse omakorda kipsäratõmme. Punktiiraparaadi abil kantakse mõõtmed üle kivisse või puusse. Ka skulptuuri valamisele eelneb täissuuruses kipsmudeli valmistamine.
Materjali ja töötlemisviisi alusel jaotatakse skulptuur raidkunstiks ja plastikaks. Raidkunsti loomisel raiutakse kõva materjali (puit, kivi) plokist ära ülearune mass, kuni jääb järele soovitud kuju. Plastika puhul lisatakse karkassile materjali (nt savi või plastiliini), kuni saadakse soovitud kuju.
Esimese suure õitsenguaja elas skulptuur üle Vanas-Egiptuses, kus madal- ja süvendreljeefi kasutati laialdaselt templite ning haudade kaunistamiseks.Teine hiilgeaeg saabus Vana-Kreeka hiilgeaegadel, mil kujunes välja ümarplastika ning tegutsesid sellised kuulsad kunstnikud nagu Pheidias, Polykleitos, Praxiteles ning Lysippos. Romaani ja gooti kunstis seisis skulptuur arhitektuuri teenistuses. 15. sajandist hakkas kasvama puuskulptuuri osatähtsus ning skulptuuris nähti jälle iseseisvat kunstiliiki. Loodi vabalt seisvaid ümarfiguure, toimus portree- ja monumentaalskulptuuri taassünd. Tähtsa koha omandas hauamonumentide valmistamine. Loodi aia- ning pargiskulptuure, pronksist pisiplastikat ja värvilist majoolikat. Renessansiajastu skulptuuri tipphetkeks on Michelangelo looming. Ka barokkskulptuuri paremik pärineb Itaalia meistritelt (näit Bernini).
Bad Schandau

Linnaosad

Krippen, Postelwitz, Schmilka ja Ostrau.
Andrews Reath

Andrews Reath (sündinud 13. juunil 1951 Philadelphias) on USA filosoof, kes tegeleb Immanuel Kanti moraalifilosoofiaga.
Ta töötab alates 1994. aastast California Ülikoolis Riverside'is. Ta on seal filosoofiaprofessor.
Narva linnapiirkond

Narva linnapiirkond oli haldusüksus Eesti NSVs 1950–?.
Narva linnapiirkond moodustati 1950. aastal seniste Vaivara ja Alutaguse valla aladest.
1954. aastal taastati moodustati endiste valdade piirides Vaivara külanõukogu ja Alutaguse külanõukogu alluvusega Narva linnapiirkonnale.
Metsamõisa mõis

Metsamõisa mõis (saksa keeles Karlsbrunn) oli poolmõis Järva-Jaani kihelkonnas Järvamaal, nüüdse haldusjaotuse järgi Järsi külas Lääne-Virumaal.
Mõis rajati 1847 Võhmuta mõisast eraldatud alast. Enne seda oli Metsamõisa mõis Võhmuta mõisa karjamõis.
Silindermadu

Klassifikatsioon

1978. aastal paigutati silindermadu rullmadulaste sugukonda. 2008. aastal klassifitseerisid Vidal & Hedges sugukonna molekulaarbioloogiliste uuringute ja fülogeneetilise süstemaatika alusel ülmesugukonda Uropeltoidea.

Levila

Silindermao levila asub Sri Lankas, Myanmaris, Tais, Kambodžas, Vietnamis ja Malai saarestikust kuni Aru saarte ja Uus-Guineani. Neid on kohatud ka Lõuna-Hiinas (Fujian, Hongkong ja Hainan) ja Laoses.
Teedevõrk

Teedevõrk on mingis piirkonnas omavahel ühendatud teed. Teedevõrku kuuluvad ka teerajatised, näiteks sillad ja viaduktid.
Teedevõrk koos raudteede võrgu, veeteede ja lennujaamadega moodustab transpordisüsteemi.

Eesti

Eesti teedevõrk ja selles toimunud muutused enne Rootsi aja lõppu ei ole täpselt teada, kuna säilinud kaarte on vähe ja need ei ole eriti täpsed. Ajaloolise teedevõrgu tunnus oli eri teede kasutamine talvel ja suvel. Osa tänapäeva teelõike on juba muinasajast alates kasutuses olnud.
Eesti teedevõrgu kogupikkus oli 2012. aasta alguse seisuga 58 487 kilomeetrit, sellest 16 443 kilomeetrit riigimaanteid ning 23 647 kilomeetrit kohalikke teid. Lisaks veel era- ja metsateed. Kõige pikema teedevõrguga omavalitsus on Tallinna linn (ligi 883 km), järgneb Märjamaa vald. Kõige vähem teid on Ruhnu vallas (1,7 km). Teede kohta kogub, säilitab ja avalikustab andmeid riiklik teeregister, mida peab Maanteeamet.